**CSENGŐD KÖZSÉG POLGÁRMESTERE**

# **ELŐTERJESZTÉS**

(a Képviselő-testület 2018. augusztus 28-aiülésére)

**TÁRGY:CSENGŐD KÖZSÉG ÖNKORMÁNYZATÁNAK 2018. ÉVI KÖLTSÉGVETÉSÉNEK MÓDOSÍTÁSA**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 111.§ (2) bekezdése alapján a helyi önkormányzat gazdálkodásának alapja az éves költségvetése.

Ebből finanszírozza és látja el törvényben meghatározott kötelező, valamint a kötelező feladatai ellátását nem veszélyeztető önként vállalt feladatait.

Az Mötv. 111.§ (3) bekezdése értelmében a (2) bekezdés szerinti feladatok ellátásának forrásait és kiadásait a helyi önkormányzat egységes költségvetési rendelete elkülönítetten tartalmazza.

Csengőd Község Önkormányzat költségvetését a Csengőd Község 2018. évi költségvetéséről szóló 2/2018. (II.28.) önkormányzati rendelete (továbbiakban: Rendelet) határozza meg.

Az államháztartásról szóló 2011. évi CXCV. törvény (továbbiakban: Áht) 34. § (1) bekezdése szerint a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról az Áht. 34.§ (2) és (3) bekezdésben meghatározott kivétellel a képviselő-testület dönt.

Az Áht. 34.§ (4) bekezdése alapján a képviselő-testület az Áht. 34.§ (2) és (3) bekezdés szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét. Ha év közben az Országgyűlés - a helyi önkormányzatot érintő módon - a 14. § (3) bekezdése szerinti fejezetben meghatározott támogatások költségvetési kiadási előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

**Az alábbi főbb bevételek és kiadások módosítása szükséges:**

# **Csengődi Polgármesteri Hivatal:**

**Bevétel:**

A Polgármesteri Hivatal által nyújtott szolgáltatás és az ehhez kapcsolódó kiszámlázott általános fogalmi adó előirányzatokat összesen 580 000.- ft-tal szükséges növelni (1-2. pont)

|  |  |  |  |  |  |
| --- | --- | --- | --- | --- | --- |
|  | **Jogcím** | **Előirányzat** | **Eredeti előirányzat** | **Módosított előirányzat** | **Eltérés (Ft)** |
| 1. | 011130 - Önkormányzatok és önkormányzati hivatalok jogalkotó és általános igazgatási tevékenysége | Szolgáltatások ellenértéke (B402) | 300 000.- | 756 692.- | 456 692.- |
| 2. | 016010 - Országgyűlési, önkormányzati és európai parlamenti képviselőválasztásokhoz kapcsolódó tevékenységek | Kiszámlázott általános forgalmi adó (B406) | 80 000.- | 203 308 | 123 308.- |

A Polgármesteri Hivatalban szükségessé vált egy klíma készülék beszerzése. (1. pont) Ehhez kapcsolódóan a rendelet-tervezet 6. sz. melléklete is módosításra került.

|  |  |  |  |  |  |
| --- | --- | --- | --- | --- | --- |
|  | **Jogcím** | Előirányzat | Eredeti/módosított előirányzat | Módosított előirányzat | Eltérés (Ft) |
| **1.** | 011130 - Önkormányzatok és önkormányzati hivatalok jogalkotó és általános igazgatási tevékenysége | Beruházások, felújítások (K6-K7) | 288 000.- | 868 000.- | 580 000.- |
|  | Beruházások, felújítások (K6-K7) | 288 000.- | 868 000.- | 580 000.- |

**Família Szociális Alapszolgáltatási Központ**

A Família Szociális Alapszolgáltatási Központot személyi kiadások előirányzatából 98 008.- ft átcsoportosításra került dologi kiadásokra.

|  |  |  |  |  |  |
| --- | --- | --- | --- | --- | --- |
|  | **Jogcím** | **Előirányzat** | **Eredeti előirányzat** | **Módosított előirányzat** | **Eltérés (Ft)** |
| 1. | Étkeztetés-önkéntes | Személyi kiadások (K1) | 4 112 253.- | 4 014 245.- | -98 008.- |
| 2 | Étkeztetés-kötelező | Dologi kiadások (K1) | 23 220 251.- | 23 318 339.- | 98 008.- |

# **Csengőd Község Önkormányzata**

# Az Önkormányzat a „Nyári diákmunka program” támogatására 618 415.- Ft támogatást kapott. Az idei évben 5 diák foglalkoztatására került sor.

A 2018. augusztus 1. napjától hatályos hatósági szerződés alapján az Önkormányzatnak a közfoglalkoztatásra fordítható támogatás változását az 5-6. pont tartalmazza.

A mezei őrszolgálat megalakítására és fenntartására kapott állami hozzájárulás 902 042- ft.

|  |
| --- |
| Az Önkormányzatnak a 2017. évi elszámolásból 483 979.- ft. pótigénye keletkezett. |
| Az Önkormányzat a Bethlen Gábor Alaptól 1 100 000.- ft támogatást nyert, a támogatás célja a testvértelepülések közötti kapcsolat erősítése.Az Iszák 0394/6. hrsz-ú ingatlanban lévő 1832 /39307 tulajdoni hányad értékesítése.Kiskunsági Viziközmű-Szolgáltató Kft. által várható bírság előirányzatának emelése 652 759.- ft-tal |

|  |  |  |  |
| --- | --- | --- | --- |
| Előirányzat | Eredeti előirányzat/módosított előirányzat | Módosított előirányzat | Eltérés (Ft) |
| 066020 Város -és községgazdálkodási szolgáltatás (B16) | **0.-** | 618 415.- | 618 415.- |
| 041237 Közfoglalkoztatási mintaprogram(B16) | .- | 35 204 694.- |  |
| Egyéb működési célú támogatások –Nyári diákmunka (B16) | 0 | 618 415.- | 618 415.- |
| Egyéb működési célú támogatások – Mezei őrszolgálat(B16) | 0.- | 902 042.- | 902 042.- |
| **kiegészítő támogatások (B116)** | 0 | 483 979.- | 483 979.- |
|  |  |  |  |
| **Értékesítések B52-53** | 1 582 900 | 3 073 000.- | 1 490 100.- |
| Elkülönített állami pénzalaptólműködési célú támogatások bevételei B16 | **0.-** | 1 100 000.- | 1 100 000.- |
| Államháztartáson belüli megelőlegezések (B814) | 7 794 568.-.- | 8 549 189.-.- | 754 621.- |
| Egyéb működési bevételek (B411) | 4 000 000.- | 652 759.- | 4 652 759.- |
| Közvetített szolgáltatások ellenértéke B403 | 2 748 208.- | 3 748 208.- | 1 000 000.- |
| Kiszámlázott általános forgalmi adó (B406) | 1 820 713.- |  | 623 995.- |

A Nyári diákmunkával összefüggő személyi és járulékok kerültek beépítésre a költségvetésben. (1-2. pont)

A beruházások vonatkozásában a város –és község szolgáltatás kormányzati funkció nem tartalmazott előirányzatot, 250 000.- ft került átcsoportosításra az Önkormányzati vagyongazdálkodás kormányzati funkcióról. A 2018. augusztus 1. napjától hatályos hatósági szerződés alapján az Önkormányzatnak a közfoglalkoztatásra fordítható bérköltségének változást az 5-6. pont tartalmazza.

A Képviselő-testület a 87/2018. ( VII.30.) Kt. határozattal döntött a Varroda utca vételi ajánlattételéről.

A Képviselő-testület döntött a Csengőd 053/9. hrsz-ú ingatlan megvásárlásáról.

A Képviselő-testület a 80/2018. (VII.30.) Kt. határozattal döntött a szociális tüzelőanyag vásárlásához kapcsolódó pályázat benyújtásáról. A pályázathoz 274 320.- ft önerőt kell biztosítani. A BMÖGF/63-12/2018. támogatói okirat alapján kapott 35 m3 tűzifa támogatáshoz 44 450.- ft önerőt kell biztosítani. Az önerők a rendkívüli települési támogatás terhére kerülnek biztosításra.

Az Önkormányzatnak 2018. évben köztemetést kellett biztosítani. A kötelező feladat teljesítéséhez szükséges 10 000.- átcsoportosítása a rendkívüli települési támogatásról.

A Képviselő-testület a 73/2018. (VI.26.) Kt. határozattal döntött 810 000.- iskolakezdési támogatás biztosításáról. Az előirányzatra a rendkívüli települési támogatásból kerülő átcsoportosításra. (rendkívüli települési támogatás 2018. július 31-ei teljesített halmozott adata: 568 823.-)

# A Képviselő-testülete döntött 1fős mezei őrszolgálat létrehozásáról. A munkakör 2018. június 4. napján betöltésre került. A feladat ellátásához szükséges, jogszabályban meghatározott eszközök, felszerelések beszerzésre kerültek. A szükséges K1 és K2 előirányzat az önkormányzat igazgatási tevékenysége jogcímről kerül átcsoportosításra.

A fogorvosi, háziorvosi ellátás jogcímen dologi kiadásokat tartalmazza a rendelet-tervezet.

Az óvodabővítéssel összefüggő építési beruházás közbeszerzés köteles, a pályázattal kapcsolatban két eljárást kellett lefolytatni, amelyek összesen 254 000.- Ft-ba kerültek.

A Bethlen Gábor Alaptól kapott támogatásnak megfelelő előirányzat.

Tartalék emelése 652 759.- ft-tal.

A köztemető fenntartásának költségét szükséges 250 000.- ft-tal megemelni.

|  |  |  |  |  |
| --- | --- | --- | --- | --- |
| **Jogcím** | Előirányzat | Eredeti előirányzat | Módosított előirányzat | Eltérés (Ft) |
| 066020 Város –és községgazdálkodási szolgáltatás  | Személyi kiadások (K1) | 0.- | 537 272.- | 537 727.-- |
| 066020 Város –és községgazdálkodási szolgáltatás | Munkáltatót terhelő járulékok és szociális hozzájárulási adó (K2) | 0.- | 100 915.- | 100 915.- |
| 066020 Város –és községgazdálkodási szolgáltatás | Beruházás (K6) | 0.- | 250 000.- | 250 000.- |
| Önkormányzati vagyongazdálkodás, hasznosítás | Beruházás (K6) | 3 250 000.- | 6 300 000.- | 3 050 000.- |
| 041237 Közfoglalkoztatási mintaprogram | Személyi kiadások (K1) | 25 403 940.- | 23 304 360.- | 2 099 580.- |
| 041237 Közfoglalkoztatási mintaprogram | Munkáltatót terhelő járulékok és szociális hozzájárulási adó (K2) | 2 476 827.- | 2 272 123.- | 204 704.- |
| Szociális tűzifa | Dologi kiadás (K3) | 622 300.- | 941 070 |  318 770.- |
| Köztemetés |  | 100 000.- | 110 000.- | 10 000.- |
| Gyermekvédelmi ellátások |  | 0.- | 810 000.- | 810 000 |
| Rendkívüli települési támogatás |  | 2 000 000.- | 861 230.- | 1 138 770.- |
| Önkormányzat igazgatási tevékenysége | Személyi kiadás (K1) | 11 969 354.- | 10 886 354.- | 1 083 000.- |
|  | Munkáltatót terhelő járulékok és szociális hozzájárulási adó (K2) | 2 633 258.- | 2 416 658.- | 216 000.- |
| Mezei őrszolgálat | Személyi kiadás (K1) | 0.- | 1 083 000.- | 1 083 000.- |
| Munkáltatót terhelő járulékok és szociális hozzájárulási adó (K2) | 0.- | 216 600.- | 216 600.- |
| Dologi kiadás (K3) | 0.- | 500 000.- | 500 000.- |
| Beruházás (K6) | 0.- | 45 000.- | 45 000.- |
| Fogorvosi, háziorvosi alapellátás | Dologi kiadások (K3) |  | 750 000.- | 750 000.- |
| Óvodabővítés | Dologi kiadások (K3) | 0 | 254 000.- | 254 000.- |
| Önkormányzati rendezvények | Dologi kiadások (K3) | 1 000 000.- | 2 100 000.- | 1 100 000.- |
| Államháztartáson belüli megelőlegezések visszafizetése | Egyéb működési célú kiadások (K5) | 7 794 568.-.- | 8 549 189.-.- | 754 621.- |
| Tartalék | Egyéb működési célú kiadások (K5) | 4 476 664.- | 5 129 423.- | 652 759.- |
| Köztemető fenntartása | Dologi kiadások (K3) | 200 000.- | 450 000.- | 250 000.- |

A fentiek alapján javasolom, hogy a Képviselő-testület a 2018. évre vonatkozó költségvetést vitassa meg és azt a rendelet-tervezetnek megfelelően fogadja el.

**C s e n g ő d, 2018. augusztus 24.**

###  Lajter Ferenc sk.

polgármester

# **CSENGŐD KÖZSÉG ÖNKORMÁNYZATA**

# **KÉPVISELŐ-TESTÜLETÉNEK**

# **..…/2018. ( ) önkormányzati rendelete**

# **Csengőd Község 2018. évi költségvetéséről szóló**

# **2/2018. (II.28.) önkormányzati rendelet módosításáról**

# *(Tervezet)*

# Csengőd Község Önkormányzatának Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében,az Alaptörvény 32. cikk (1) bekezdés f) pontjában meghatározott feladatkörében eljárva, a Környezetvédelmi Bizottsága, a Pénzügyi Bizottság, a Szociális Bizottság és az Ügyrendi Bizottság véleményének kikérésével a következőket rendeli el:

# 1.§

# Csengőd Község Önkormányzatának Képviselő-testülete a Község 2018. évi költségvetéséről szóló 2/2018. (II.28.) önkormányzati rendelet (továbbiakban: Kr.) 3. § (1) bekezdése helyébe a következő rendelkezés lép:

# „(1) A Képviselő-testület Csengőd Község 2018. évi költségvetésének

|  |  |  |
| --- | --- | --- |
| költségvetési kiadások főösszegét: | 728 543 368.- | forintban |
| finanszírozási kiadásait: | 108 549 189.- | forintban |
| költségvetési bevételek főösszegét:  | 532 548 790.- | forintban |
| finanszírozási bevételeit: | 304 543 767.- | forintban |

# állapítja meg.”

**2.§**

A Kr.1., 2., 3., 4., 5. , 6. mellékletinek helyébe, e rendelet 1., 2., 3., 4., 5., 6.mellékletei lépnek.

**3.§**

# Ez a rendelet a kihirdetését követő napon lép hatályba, azzal, hogy a költségvetésre irányuló jogszabályok figyelembevételével rendelkezéseit 2018. költségvetési évre kell alkalmazni.

# A rendelet a hatályba lépést követő napon hatályát veszti.

# **INDOKLÁS**

# **CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

# **Csengőd Község 2018. évi költségvetéséről szóló 2/2018. (II.28.) önkormányzati rendelete módosításához**

# Felhatalmazás:Csengőd Község Képviselő-testülete az Alaptörvény 32 cikk (2) bekezdésében meghatározott eredeti jogalkotói hatáskörében,az Alaptörvény 32. cikk (1) bekezdés f) pontjában meghatározott feladatkörében eljárva, a Környezetvédelmi, aPénzügyi Bizottság, Szociális Bizottság és az Ügyrendi Bizottságvéleményének kikérésével alkotja meg a költségvetési rendelet módosítását.

**1. § - 2. §**

A jogszabály megalkotásának társadalmi, gazdasági, szakmai okait és céljait valamint várható hatásait részletesen a szöveges előterjesztés tartalmazza.

A jogszerűségnek való megfelelőség indoka, hogy a helyi önkormányzatok központosított előirányzatok, egyéb központi támogatások, egyéb kötött felhasználású támogatások, állami támogatások vonatkozásában, a központi és helyi adatok egyezőségének biztosítása érdekében a szükséges módosításokat a Képviselő-testület megteszi.

Az államháztartásról szóló 2011. évi CXCV. törvény 36. § (1) bekezdése alapján „….*kötelezettségvállalásra az azokat terhelő korábbi kötelezettségvállalásokkal és más fizetési kötelezettségekkel csökkentett összegű eredeti vagy módosított kiadási előirányzatok mértékéig kerülhet sor*”, ezért az évközben felmerülő kötelezettségvállalásokat megelőzően szükséges az előirányzatok módosítása.

**3. §**

A jogszabály hatálybalépéséről és alkalmazhatóságáról rendelkezik.

# **HATÁSVIZSGÁLATILAP**

# **CSENGŐD KÖZSÉG ÖNKORMÁNYZATA KÉPVISELŐ-TESTÜLETÉNEK**

# **Csengőd Község 2018. évi költségvetéséről szóló 2/2018 (II.28.) önkormányzati rendelete módosításához**

1. **Társadalmi hatások**

Alapvető cél a pontos, precíz tervezés, hogy megfelelő előirányzat a megfelelő szakfeladaton biztosítsa a zavartalan működést.

1. **Gazdasági, költségvetési hatások**

A rendeletben foglaltak végrehajtásának jelentős hatásai vannak az önkormányzat gazdasági működésére, költségvetésére, mivel előirányzatok képzése, átcsoportosítása történt meg.

1. **Környezeti hatások**

A rendeletben foglaltak végrehajtásának környezetre gyakorolt hatásai nincsenek.

1. **Egészségügyi hatások**

A rendeletben foglaltak végrehajtásának egészségügyi hatásai nincsenek.

1. **Adminisztratív terheket befolyásoló hatások**

A többletfeladatot jelent a rendeletmódosítás, mivel az előirányzatokban történő változásokat a számviteli rendszerben is rögzíteni szükséges.

1. **A jogszabály megalkotásának szükségessége, a jogalkotás elmaradásának várható következmények**

Kiadások pénzügyi teljesítése csak abban az esetben történhet, ha az előirányzatok rendelkezésre állnak.

1. **A jogszabály alkalmazásához szükséges személyi, tárgyi, szervezeti és pénzügyi feltételek**

A jogszabály alkalmazásához szükséges tárgyi, személyi, szervezeti és pénzügyi feltételek rendelkezésre állnak.